
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 588 

29 Ιουλίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αναπροσαρμογή των εγγυήσεων των Τουρ/κών γρα¬ 
φείων που ορίζονται στην παραγρ. ιδ του άρθρου 5 

του Ν. 393/76 . 1 

Τροποποίηση της 1127/3.4.91 απόφασης Νομάρχη 
Αιτωλ/νίας «περί χορηγήσεως αδειών οικοδομής 

από Προέδρους Κοινοτήτων». 2 

Χορήγηση αδείας ιδρύσεως και λειτουργίας οίκου Ευ¬ 
γηρίας μη κερδοσκοπικού χαρακτήρα, του Φιλαν¬ 
θρωπικού Ιδρύματος «ΕΣΤΙΑ ΜΗΤΕΡΑΣ» Λιβα¬ 
δειά . 3 

Συγκρότηση Υπηρεσιακού Συμβουλίου Υπαλλήλων Νο¬ 
μαρχιακού Κλάδου Νομαρχίας Εύβοιας . 4 

Σύσταση Αναπτυξιακού Συνδέσμου «Ο ΔΑΦΝΟΥ- 

ΝΤΑΣ» Νομού Θεσσαλονίκης. 5 

Τροποποίηση απόφασης σύστασης Νομικού Προσώ¬ 
που με την επωνυμία «Σχολική Επιτροπή Δημοτικού 
Σχολείου, Γυμνασίου και Νηπιαγωγείου Μακρυχω- 

ρίου» Ν. Λάρισας. 6 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στον Δημήτριο ΒΕΤΣΙΚΑ του Αντω¬ 
νίου . 7 

Συμμετοχή της Κοινότητας Γοματίου Ν. Χαλκιδικής 
στον Σύνδεσμο Υδρεύσεως Δήμου Ιερισσού και Κοι¬ 
νοτήτων Ν. Ρόδων, Ουρανούπολης και Αμμουλια- 

νής . 8 

Συγκρότηση Επιτροπής Ν. 2190/94 στο Γ.Ν.Ν. Μυτι¬ 
λήνης «Βοστάνειο» . 9 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 513875 (1) 

Αναπροσαρμογή των εγγυήσεων των Τουρ/κών γραφείων 
που ορίζονται στην παραγρ. ιδ του άρθρου 5 του Ν. 
393/76. 

Ο ΥΠΟΥΡΓΟΣ ΤΟΥΡΙΣΜΟΥ 

Εχοντας υπόψη: 

1. Τον Ν. 1624/51 «περί ΕΟΤ» όπως ισχύει σήμερα. 

2. Τον Ν. 393/76 «περί ιδρύσεως και λειτουργίας Τουρι¬ 


στικών γραφείων και ειδικώτερα το άρθρο 5 παραγρ. 1 δ 
αυτού. 

3. Το ΠΔ 459/93 (ΦΕΚ 193/Α/93) «Ανασύσταση του 
Υπουργείου Τουρισμού και καθορισμός των αρμοδιοτήτων 
του. 

4. Τον Ν. 2160/93 «Ρυθμίσεις για τον Τουρισμό και άλ¬ 
λες διατάξεις» και ειδικώτερα το άρθρο 6 παράγρ. 10 αυ¬ 
τού. 

5. Την ανάγκη αναπροσαρμογής των εγγυήσεων που 
καταθέτουν στον ΕΟΤ τα Γραφεία Γενικού και Εσωτερι¬ 
κού Τουρισμού προκειμένου να τους χορηγηθεί άδεια λει¬ 
τουργίας. 

6. Τις διατάξεις του άρθρου 27 του Ν. 2081 /92, αποφα¬ 
σίζουμε: 

1. Αναπροσαρμόζουμε τις εγγυήσεις υπέρ ΕΟΤ που κα¬ 
ταθέτουν τα Γ ραφεία Γ ενικού και Εσωτερικού Τουρισμού 
σύμφωνα με το άρθρο 5 παράγ. ιδ του Ν. 393/76 προκει¬ 
μένου να λάβουν άδεια λειτουργίας, ως κατωτέρω: 

α. Σε ποσό 4.000.000 δραχμών προκειμένου για άδεια 
λειτουργίας γραφείου Γενικού Τουρισμού. 

β. Σε ποσό 2.000.000 δραχμών προκειμένου για άδεια 
λειτουργίας γραφείου Εσωτερικού Τουρισμού. 

2. Όλα τα Γραφεία Γενικού και Εσωτερικού Τουρισμού 
που λειτουργούν κατά την δημοσίευση της παρούσας 
απόφασής μας, υποχρεούνται να υποβάλουν τις ανωτέρω 
εγγυήσεις εντός της προθεσμίας που προβλέπει η πα¬ 
ράγρ. 4 του άρθρου 3 του Ν. 2160/93 για την χορήγηση σ’ 
αυτά του ειδικού Σήματος λειτουργίας. 

3. Ακροτελεύτια διάταξη: 

Κάλυψη δαπάνης. Από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού του Νομικού Ποσώπου του ΕΟΤ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουλίου 1994 

Ο ΥΠΟΥΡΓΟΣ 

ΔΙΟΝΥΣΙΟΣ ΛΙΒΑΝΟΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 1586 και 842 (2) 

Τροποποίηση της 1127/3.4.91 απόφασης Νομάρχη Αι- 
τωλ/νίας «περί χορηγήσεως αδειών οικοδομής από 
Προέδρους Κοινοτήτων». 

Ο ΝΟΜΑΡΧΗΣ ΑΙΤΩΛΙΑΣ & ΑΚΑΡΝΑΝΙΑΣ 
Έχοντας υπόψη: 

1) Την υπ’ αριθ. 60885/4983 Υπουργική απόφαση 
«περί χορηγήσεως αδειών οικοδομής από προέδρους Κοι¬ 
νοτήτων (ΦΕΚ 656 Β/16.10.90). 

2) Τις υπ’ αριθ. 1127/91 και 4758/93 αποφάσεις Νο¬ 
μάρχη Αιτωλ/νίας. 

3) Το αίτημα των παρακάτω Κοινοτήτων για «χορήγηση 
δικαιώματος έκδοσης οικοδ. αδειών» (Κερασέας - Ψηλό- 
βραχας Καραμανεϊκων - Αγίας Παρασκευής - Κάτω Αγ. 
Βλασίου και Σκαλτίνας επαρχίας Τριχ/δος - Δήμου Πυλή- 
νης - Βλαχομάνδρας Παλαιόπυργου - Μαμουλάδας επαρ¬ 
χίας Ναυπακτίας - Φλωριάδας Πετσάλια επαρχίας Βάλτου. 

4) Το γεγονός ότι δεν προκαλείται δαπάνη σε βάρος του 
κρατικού προϋπολογισμού (άρθρο 29Α του Ν. 1558/85 
(ΦΕΚ 137Α) όπως αυτό προστέθηκε με το άρθρο 27 του 
Ν. 2081/92 (ΦΕΚ 154Α). 

5) Την σύμφωνη γνωμοδότηση του Συμβουλίου ΧΟΠ Ν. 
Αιτωλ/νίας όπως διατυπώθηκε στην 17.94 πράξη θέμα 
3ον αυτού, αποφασίζουμε: 

Τροποποιείται η υπ’ αριθ. 1127/91 απόφαση Νομάρχη 
Αιτωλ/νίας ως εξής: 

1) Δίνεται το δικαίωμα στις Κοινότητες Φλωριάδα Βάλ¬ 
του - Βλαχομάνδρα Ναυπακτίας και Κερασέας και Ψηλό- 
βραχου επαρχίας Τριχ/δος να εκδίδουν οι πρόεδροι 
άδειες σύμφωνα με τις δ/ξεις της 60885/4983/90 
Υπουργικής απόφασης. 

2) Εξαιρούνται του δικαιώματος οι Κοινότητες Παλαιό- 
πυργου - Δήμος Πυλήνης - Μαμουλάδας επαρχίας Ναυπα¬ 
κτίας, Καλουδίου - Καραμανέϊκων - Αγίας Παρασκευής 
Κάτω Αγ. Βλάσιο - Σκαλτίνας επαρχίας Τριχ/δος, Πετσά 
επαρχίας Βάλτου. 

3) Ως προς τα λοιπά ισχύουν οι 1127/90 και 4758/93 
αποφάσεις Νομάρχη Αιτωλ/νίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 13 Ιουλίου 1994 

Ο Νομάρχης 
ΚΩΣΤΑΣ ΣΤΑΦΥΛΑΣ 

-♦- 

(3) 

Χορήγηση αδείας ιδρύσεως και λειτουργίας οίκου Ευγη¬ 
ρίας μη κερδοσκοπικού χαρακτήρα, του Φιλανθρωπι¬ 
κού Ιδρύματος «ΕΣΤΙΑ ΜΗΤΕΡΑΣ» Λιβαδειά. 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1. Το Ν. 3200/55, όπως έχει τροποποιηθεί μεταγενέ¬ 
στερα. 

2. Το Ν.Δ. 162/73 (ΦΕΚ 227/24.9.73 τ.Α) «περί μέ¬ 
τρων προστασίας υπερηλίκων και χρονίως πασχόντων 
ατόμων». 

3. Το Π.Δ. 631/74 «περί των προϋποθέσεων χορηγή¬ 
σεως αδείας ιδρύσεως και λειτουργίας ιδιωτικών Οίκων 


Ευγηρίας και θερ/ρίων Χρονιών Παθήσεων μη κερδοσκο¬ 
πικού χαρακτήρα. 

4. Την γνωμάτευση της Ειδικής Επιτροπής, που έχει συ- 
σταθεί με την αρ. 1106/8.2.94 απόφαση Νομάρχη και ει- 
σηγείται την χορήγηση αδείας ιδρύσεως του Οίκου Ευγη¬ 
ρίας στη Λειβαδιά, μη κερδοσκοπικού χαρακτήρα του Φι¬ 
λανθρωπικού Ιδρύματος «ΕΣΤΙΑ ΜΗΤΕΡΑΣ». 

5. Την αίτηση του Φιλανθρωπικού Σωματείου «ΕΣΤΙΑ 
ΜΗΤΕΡΑΣ» Λιβαδειάς, περί ιδρύσεως και λειτουργίας Οί¬ 
κου Ευγηρίας μη κερδοσκοπικού χαρακτήρα καθώς και τα 
υποβληθέντα νόμιμα δικαιολογητικά, αποφασίζουμε: 

Χορηγούμε άδεια ιδρύσεως και λειτουργίας Οίκου Ευ¬ 
γηρίας μη κερδοσκοπικού χαρακτήρα στο Φιλανθρωπικό 
Ίδρυμα «ΕΣΤΙΑ ΜΗΤΕΡΑΣ» Λιβαδειά (Ν.Π.Ι.Δ.) με αριθμό 
κλινών είκοσι (20). 

Σκοπός του ανωτέρω Οίκου Ευγηρίας είναι να προσφέ¬ 
ρει περίθαλψη, αγάπη και εξυπηρέτηση σε ηλικιωμένες, 
μοναχικές γυναίκες. 

Οι κτιριακές εγκαταστάσεις και λοιποί βοηθητικοί χώροι 
εμφαίνονται και αναφέρονται στο ανωτέρω σχετικό (4). 

Ως προς τις προϋποθέσεις της εσωτερικής λειτουργίας 
αυτού, ως αναφέρονται στον κανονισμό λειτουργίας του 
Φιλανθρωπικού Ιδρύματος «ΕΣΤΙΑ ΜΗΤΕΡΑΣ» Λιβα¬ 
δειάς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 29 Ιουνίου 1994 
Ο Νομάρχης 
ΣΠΥΡ. ΚΟΤΣΙΑΣ 


ΚΑΝΟΝΙΣΜΟΣ ΛΕΙΤΟΥΡΓΙΑΣ 

Του Οίκου ευγηρίας του Φιλ/κού Ιδρύματος - Σωματείου 
με την επωνυμία «ΕΣΤΙΑ ΜΗΤΕΡΑΣ» που εδρεύει στη Λι¬ 
βαδειά. 

ΑΡΘΡΟ 1 

Το ίδρυμα με την επωνυμία «ΕΣΤΙΑ ΜΗΤΕΡΑΣ», το 
οποίο ιδρύθηκε με τη με αριθμ. 10.440/30.5.1972 Πράξη 
της συμβολαιογράφου Λιβαδειάς Ελένης Δρόσου, εγκρί- 
θηκε με το με αριθ. 201 /1973 Βασιλικό διάταγμα και δη- 
μοσιεύθηκε στο ΦΕΚ 64/20.3.1973, σκοπό έχει να προ¬ 
σφέρει: 

1) στον πρώτο (Ιο) όροφο, εκτός των άλλων περί¬ 
θαλψη, αγάπη και εξυπηρέτηση σε κακοποιημένες γυναί¬ 
κες και παιδιά και 

2) στο δεύτερο (2ο) όροφο, περίθαλψη, αγάπη και εξυ¬ 
πηρέτηση σε ηλικιωμένες, μοναχικές γυναίκες (γηροκο¬ 
μείο). 

ΑΡΘΡΟ 2 

Το ίδρυμα αυτό, που τελεί υπό την άμεσο εξάρτηση του 
Φιλανθρωπικού Σωματείου με την ίδια επωνυμία «ΕΣΤΙΑ 
ΜΗΤΕΡΑΣ», στεγάζεται σε ιδιόκτητο τετραόροφο κτίριο 
του Σωματείου, με όλες τις αναγκαίες εγκαταστάσεις και 
βοηθητικούς χώρους και βρίσκεται στη Λιβαδειά και στη 
γωνία των οδών Κορύνης και Ιερολοχιτών. 

ΑΡΘΡΟ 3 

Το ίδρυμα διοικείται από πενταμελές συμβούλιο τριε- 
τούς θητείας, το οποίο αποτελείται: 

1) από τρία (3) μέλη με ισάριθμα αναπληρωματικά, τα 

οποία θα υποδεικνύονται από ίο Δ.Σ. του Σωματείου 
«ΕΣΤΙΑ ΜΗΤΕΡΑΣ» και 

2) από δυο (2) έγκριτα πρόσωπα με ισάριθμα αναπληρω¬ 
ματικά, τα οποία ορίζονται με απόφαση του Νομάρχη Βοι¬ 
ωτίας. 

Είναι υποχρεωτικό και τα πέντε μέλη του Δ.Σ. του Ιδρύ¬ 
ματος να είναι πάντα γυναίκες. 

ΑΡΘΡΟ 4 

Τα τρία (3) μέλη του Ιδρύματος θα είναι κατά προτίμηση 
η εκάστοτε Πρόεδρος, Γραμματέας και Ταμίας του Δ.Σ. 
του Σωματείου, για να επιτευχθεί έτσι η καλύτερη λει¬ 
τουργία του Ιδρύματος και του Σωματείου λόγω της ίδιας 
επωνυμίας και των παρεμφερών σκοπών. 

ΑΡΘΡΟ 5 

Το Διοικητικό Συμβούλιο συγκαλείται με πρόσκληση της 
Προέδρου και αποφασίζει για κάθε ζήτημα που αφορά 
στην οργάνωση και λειτουργία του ιδρύματος, στην πρό¬ 
σκτηση και διαχείρηση της περιουσίας αυτού. Συντάσσει 
και ψηφίζει τον ετήσιο προϋπολογισμό και απολογισμό 
εσόδων και εξόδων, ο οποίος υποβάλλεται προς έλεγχο 
και εγκρίνεται από το Δ.Σ. του Ιδρύματος και μετά υπο¬ 
βάλλεται στο Τμήμα Κοινωνικών Υπηρεσιών. Αποφασίζει 
επίσης επί των αιτήσεων εισαγωγής των τροφίμων καθώς 
και για κάθε θέμα αποβολής αυτών, όταν κρίνεται ανα¬ 
γκαίο. 

ΑΡΘΡΟ 6 

Η Πρόεδρος του Ιδρύματος ή η νόμιμη αναπληρώτριά 
της εκπροσωπεί το ίδρυμα ενώπιον των Δικαστηρίων και 
κάθε άλλης αρχής δημοσίας ή μη και παντός φυσικού ή νο¬ 
μικού προσώπου και υπογράφει το κάθε είδους έγγραφα 
και συμβάσεις. 

ΑΡΘΡΟ 7 

Τα θέματα του προσωπικού ρυθμίζονται από το Δ.Σ. 
κατά τα προβλεπόμενα από τους νόμους και τις ανάγκες 
του Ιδρύματος. 

Συγκεκριμένα για τη σωστή λειτουργία του Ιδρύματος 
και την αρτιότερη εξυπηρέτηση των τροφίμων είναι απα¬ 
ραίτητο: α) να προσληφθεί μία μαγείρισσα και μία καθαρί¬ 
στρια, 2) όταν συμπληρωθούν όλες οι κλίνες (20), είναι δυ¬ 
νατή με απόφαση του Δ.Σ., η πρόσληψη δεύτερης καθαρί¬ 
στριας και μίας νυκτερινής βοηθού για την επίβλεψη και 
την εξυπηρέτηση των αναγκών των τροφίμων κατά την 
διάρκεια της νύχτας. 

Είναι δυνατόν με απόφαση του Δ.Σ., το προσωπικό εξ 
ολοκλήρου ή εν μέρει να είναι εθελόντριες για το λόγο ότι 
το Σωματείο με την επωνυμία «ΕΣΤΙΑ ΜΗΤΕΡΑΣ» έχει 
πάνω από δύο χιλιάδες (2.000) μέλη, πολλά από τα οποία, 
προσφέρονται να εργασθούν εθελοντικά στο ίδρυμα. Σε 
περίπτωση μη συμπληρώσεως των θέσεων του προσωπι¬ 
κού από εθελόντριες, η πρόσληψη των υπολοίπων, θα γί¬ 
νεται κατόπιν προσεκτικής ανιχνεύσεως και επιλογής με 
απόφαση του Δ.Σ. και αφού ληφθούν υπόψη η προσωπι¬ 
κότητα, η φερεγγυότητα και ο χαρακτήρας των υποψη¬ 
φίων. 

ΑΡΘΡΟ 8 

Με απόφαση του Δ.Σ. είναι δυνατόν να προσληφθεί 
διευθύντρια του ιδρύματος εθελόντρια ή μισθωτή για την 
αρτιότερη λειτουργία και παρακολούθηση των υποθέσεων 
του ιδρύματος. Η ως άνω διευθύντρια κατά προτίμηση θα 


είναι κοινωνική λειτουργός. Σε περίπτωση ελλείψεως κοι¬ 
νωνικής λειτουργού θα είναι πτυχιούχος ανωτάτης ή ανω- 
τέρας σχολής και σε περίπτωση ελλείψεως και των πιό 
πάνω προϋποθέσεων υποχρεωτικά θα είναι απόφοιτη λυ¬ 
κείου. 

ΑΡΘΡΟ 9 

Τα καθήκοντα της διευθύντριας είναι: 

1) Η διεκπεραίωση της αλληλογραφίας αφού πρώτα 
ελεγχθεί, εγκριθεί και υπογράφει από την Πρόεδρο. 

2) Η εκτέλεση των εντολών του Δ.Σ. σε κάθε αρχή δη¬ 
μόσια η μη και σε κάθε φυσικό ή νομικό πρόσωπο. 

3) Η παρακολούθηση και η γνωστοποίηση στο Δ.Σ. των 
κάθε είδους προβλημάτων, που απασχολούν τις τροφί¬ 
μους. 

4) Η επίβλεψη της εργασίας, της συμπεριφοράς και των 
υποχρεώσεων του προσωπικού του Ιδρύματος και η γνω¬ 
στοποίηση στο Δ.Σ. οποιουδήποτε γεγονότος, που είναι 
αντίθετο με τις αποφάσεις του. 

ΑΡΘΡΟ 10 

Εφόσον υπάρχει διευθύντρια είναι υποχρεωμένη να 
συμμετέχει χωρίς δικαιώμα ψήφου στις συνεδριάσεις του 
Δ.Σ. 

ΑΡΘΡΟ 11 

Το ίδρυμα έχει δική του σφραγίδα στρογγυλή, όπου στο 
μέσο απεικονίζεται μητέρα με παιδιά και περιφερειακά 
αναγράφεται η φράση ΙΔΡΥΜΑ «ΕΣΤΙΑ ΜΗΤΕΡΑΣ» ΛΕ- 
ΒΑΔΕΙΑ. 

ΑΡΘΡΟ 12 

Η εισαγωγή στο ίδρυμα γίνεται κατόπιν αιτήσεως της 
ενδιαφερομένης ή των οικείων της, που θα συνοδεύεται 
και από τα εξής δικαιολογητικά: 

1. Πιστοποιητικό γεννήσεως. 

2. Πιστοποιητικό οικογενειακής καταστάσεως. 

3. Πιστοποιητικό υγείας ότι δεν πάσχει από μεταδοτικό 
νόσημα, από γεροντική άνοια, δεν είναι κατάκοιτη και 
μπορεί να αυτοεξυπηρετηθεί. 

ΑΡΘΡΟ 13 

Όταν η τρόφιμος είναι άπορη διαμένει στο ίδρυμα δω¬ 
ρεάν. 

Όταν έχει οικονομικούς πόρους, τους αναφέρει στην 
αίτησή της και ενισχύει τούτο κατά την κρίση του Δ.Σ. Στην 
περίπτωση, που η τρόφιμος συνταξιοδοτείται, το Δ.Σ. 
αποφασίζει σχετικά με το ποσό των τροφείων αυτού. 

ΑΡΘΡΟ 14 

Σε περίπτωση, που κάποια τρόφιμος θελήσει να δωρή- 
σει ή να μεταβιβάσει με οποιοδήποτε τρόπο κάποιο πε¬ 
ριουσιακό της στοιχείο στο Ίδρυμα, η μεταβίβαση θα γίνε¬ 
ται με συμβολαιογραφική πράξη και με τη σύμφωνη γνώμη 
και επίβλεψη, σε ότι αφορά τα νομικά θέματα, του δικηγό¬ 
ρου του Ιδρύματος. 

ΑΡΘΡΟ 15 

Σε περίπτωση που το Ίδρυμα κληρονομήσει από κάποια 
τρόφιμο ή από άλλο πρόσωπο κάποιο περιουσιακό στοι¬ 
χείο, το Δ.Σ. θα έχει το δικαίωμα, μετά από γνωμοδότηση 
του νομικού συμβούλου του Ιδρύματος, να αποδεχθεί ή όχι 
την κληρονομιά. * 

ΑΡΘΡΟ 16 

Με απόφασή του, το Δ.Σ., προσλαμβάνει μόνιμο νομικό 
σύμβουλο, ο οποίος θα αμείβεται με πάγια αντιμισθία ή 
κατά περίπτωση ανάλογα με τα έσοδα του Ιδρύματος και 
με τον αριθμό των τροφίμων. 

ΑΡΘΡΟ 17 

Πόροι του Ιδρύματος είναι: 

1. Έσοδα του Σωματείου «ΕΣΤΙΑ ΜΗΤΕΡΑΣ». 

2. Δωρεές, κληρονομιές, εισφορές των τροφίμων. 

3. Έσοδα από την αξιοποίηση κληρονομουμένης πε¬ 
ριουσίας. 

4. Κρατικές ενισχύσεις, ενισχύσεις ιδρυμάτων και ενι¬ 
σχύσεις από φυσικά ή νομικά πρόσωπα. 

ΑΡΘΡΟ 18 

Όλα τα γραμμάτια εισπράξεως και τα εντάλματα πλη¬ 
ρωμών καθώς και κάθε τι που αφορά στη διαχείρηση του 
Ιδρύματος υπογράφονται από την Πρόεδρο. 

ΑΡΘΡΟ 19 

Ο Κανονισμός αυτός δύναται να τροποποιηθεί κατά την 
κρίση του Δ.Σ. με απόφασή του σε συνεδρίαση, στην 
οποία υποχρεωτικά θα συμμετέχει και η Πρόεδρος. 

ΑΡΘΡΟ 20 

Για κάθε θέμα που δεν προβλέπεται από το παρόν απο¬ 
φασίζει το Δ.Σ. σύμφωνα πάντα με τους ισχύουντες νό¬ 
μους. 

-♦- 

Αριθ. (οικ. 16197) (4) 

Συγκρότηση Υπηρεσιακού Συμβουλίου Υπαλλήλων Νο¬ 
μαρχιακού Κλάδου Νομαρχίας Εύβοιας. 

Ο ΝΟΜΑΡΧΗΣ ΕΥΒΟΙΑΣ 

Έχοντας υπόψη: 

1. Τις διατάξεις: 

α. Την άρθ. 4 και 5 του Π.Δ. 611/77. 

β. Του άρθ. 4 § 10 του Ν. 1735/87. 

γ. Του άρθ. 14 του Ν. 1586/86. 

δ. Της παρ. Β4 του άρθ. 40 του Ν. 1884/1990. 

ε. Την άρθ. 37 του Ν. 2190/94. 

στ. Του άρθ. 27 του Ν. 2081/92 με το οποίο προστέ¬ 
θηκε άρθ. 29Α στο Ν. 1558/85. 

2. Την ανάγκη συγκρότησης Υπηρεσιακού Συμβουλίου 
υπαλλήλων Νομαρχιακού Κλάδου Νομαρχίας Εύβοιας. 

3. Το γεγονός ότι από τις διατάξεις της απόφασης αυτής 
προκαλείται δαπάνη σε βάρος του Κρατικού Προϋπολογι¬ 
σμού γιατί το Υπηρεσιακό Συμβούλιο συγκροτείται και θα 
λειτουργήσει για πρώτη φορά, αποφασίζουμε: 

1. Συγκροτούμε στη Νομαρχία Εύβοιας πενταμελές 
Υπηρεσιακό Συμβούλιο αρμόδιο για θέματα προσωπικού 
υπαλλήλων Νομαρχιακού Κλάδου που υπηρετούν στο 
νομό Εύβοιας, με έδρα τη Δ/νση Εσωτερικών, ως εξής: 

α. Τρεις (3) μονίμους υπαλλήλους με βαθμό Α’ που 
έχουν κριθεί Προϊστάμενοι Δ/νσης υπηρεσιών νομού Εύ¬ 
βοιας, ελλείψει υπαλλήλων με βαθμό Α που εμπίπτουν 
στην αρμοδιότητα του Συμβουλίου αυτού, με ισάριθμους 
αναπληρωτές. 

β. Δύο αιρετούς εκπροσώπους των εργαζομένων με 
βαθμό Γ, με ισάριθμους αναπληρωτές. 


2. Πρόεδρος του ανωτέρω Συμβουλίου θα ορισθεί ένα 
εκ των ανωτέρω τακτικών μελών με την απόφαση ορισμού 
των μελών του Υπηρεσιακού Συμβουλίου. Σε περίπτωση 
που προεδρεύει του Συμβουλίου ο αναπληρωτής του προ¬ 
έδρου θα συμμετέχει στο Συμβούλιο ως τακτικό μέλος, ο 
αναπληρωτής του προεδρεύοντος. 

3. Όταν το Υπηρεσιακό Συμβούλιο κρίνει πειθαρχικές 
υποθέσεις ο Πρόεδρος του Συμβουλίου αντικαθίσταται 
από δικαστικό λειτουργό, που ορίζεται, κατά τη διαδικασία 
που προβλέπεται από τις διατάξεις της παρ. Β1 του αρθ. 
40 του Ν. 1884/90. 

4. Γραμματέας του Συμβουλίου ορίζεται υπάλληλος της 
Νομαρχίας Εύβοιας με βαθμό Β, με αναπληρωτή υπάλ¬ 
ληλο του ιδίου βαθμού. 

5. Η θητεία των μελών του Υπηρεσιακού Συμβουλίου 
ορίζεται διετής. 

Κατά την πρώτη εφαρμογή του νόμου 2190/94 η θητεία 
των μελών του παρόντος Συμβουλίου λήγει την 
31.12.1994. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Χαλκίδα, 19 Ιουλίου 1994 

Ο Νομάρχης 
ΘΥΜΙΟΣ ΣΩΚΟΣ 

-♦- 

Αριθ. 34027 (5) 

Σύσταση Αναπτυξιακού Συνδέσμου «Ο ΔΑΦΝΟΥΝΤΑΣ» 
Νομού Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις των άρθρων 190 και 196 του Π.Δ. 
323/89 (ΔΚΚ). 

2. Την αριθμ. 45269/8.6.1992 Κ.Υ.Α. των Υπουργών 
Εσωτερικών, Εθνικής Οικονομίας, Περιβάλοντος Χωροτα¬ 
ξίας και Δημοσίων Έργων με την οποία προσδιορίζονται οι 
γεωγραφικές ενότητες του Νομού μας και μεταξύ αυτών 
και η 17η Γεωγραφική Ενότητα και η οποία δημοσιεύθηκε 
στο ΦΕΚ τ.Β/407/1992. 

3. Τις αποφάσεις αριθμ. 20/1993, 16/1993, 22/1993 
και 26/1993 των κοινοτικών συμβουλίων Προφήτη, Ευαγ¬ 
γελισμού, Νυμφόπετρας και Σχολαρίου αντίστοιχα (17η 
Γεωγραφική Ενότητα) με την επωνυμία «Ο ΔΑΦΝΟΥ¬ 
ΝΤΑΣ». 

4. Την ανάγκη σύστασης Αναπτυξιακού Συνδέσμου 
στην παραπάνω Γ εωγραφική Ενότητα (17η) για την προώ¬ 
θηση ολοκληρωμένης τοπικής ανάπτυξης της περιοχής, 
αποφασίζουμε: 

1. Επικυρώνουμε τις αριθμ. 20/1993, 16/1993, 22/1993 
και 26/1993 αντίστοιχες αποφάσεις των κοινοτικών συμ¬ 
βουλίων Προφήτη, Ευαγγελισμού, Νυμφόπετρας, Σχολα¬ 
ρίου για τη σύσταση Αναπτυξιακού Συνδέσμου στην 17η 
Γ εωγραφική Ενότητα του Ν. Θεσσαλονίκης με την επωνυ¬ 
μία «Ο ΔΑΦΝΟΥΝΤΑΣ». 

2. Σκοποί του Συνδέσμου είναι: 

α) Η εκπόνηση τοπικού αναπτυξιακού προγράμματος 
και χωροταξικού σχεδίου της περιοχής. 

β) Η υποβοήθηση των κοινοτήτων του Συνδέσμου στην 
καταγραφή και ιεράρχηση των αναγκαίων έργων τεχνικής 

υποδομής και κοινωνικού εξοπλισμού και στον προγραμ¬ 
ματισμό υλοποίησής τους. 

γ) Η μελέτη, κατασκευή, διαχείριση και συντήρηση των 
έργων τεχνικής υποδομής ή κοινωνικού εξοπλισμού των 
Κοινοτήτων, που αναθέτουν οι Κοινότητες, στο Σύνδε¬ 
σμο, με χρηματοδότηση του από τα έσοδά τους ή από πι¬ 
στώσεις του Προγράμματος Δημοσίων Επενδύσεων, κα¬ 
θώς και διακοινοτικών έργων τεχνικής υποδομής ή κοινω¬ 
νικού εξοπλισμού. 

δ) Η κατάρτιση προγραμμάτων και η ανάληψη πρωτο¬ 
βουλιών για την αξιοποίηση των τοπικών πλουτοπαραγωγι- 
κών πόρων και την ανάπτυξη των τοπικών παραγωγικών 
δυνάμεων. 

ε) Η προστασία του φυσικού και του χτιστού περιβάλλο¬ 
ντος και η μέριμνα για τη διατήρηση και αξιοποίηση της 
αρχιτεκτονικής κληρονομιάς, των αρχαιολογικών μνη¬ 
μείων και των πολιτιστικών παραδόσεων της περιοχής. 

στ) Η ενημέρωση και επιμόρφωση των κατοίκων της πε¬ 
ριοχής με στόχο τη διεύρυνση της συμμετοχής τους στην 
ανάπτυξη του τόπου τους καθώς και η δημιουργία νέων 
εκπαιδευτικών θεσμών (π.χ. Τεχνική Σχολή) στην περιοχή 
που θα βοηθήσουν τη μόρφωση και τον επαγγελματικό 
προσανατολισμό των κατοίκων και 

ζ) Γενικά, η ανάληψη πρωτοβουλιών για την προώθηση 
της ολοκληρωμένης τοπικής ανάπτυξης της περιοχής αυ¬ 
τής στα πλαίσια της ευρύτερης ανάπτυξης του Νομού 
Θεσσαλονίκης. Ιδιαίτερα, στους σκοπούς του Συνδέσμου 
περιλαμβάνονται: 

η) Η συλλογή, μεταφορά, διάθεση και επεξεργασία των 
απορριμάτων της περιοχής. 

θ) Η μελέτη, κατασκευή, διαχείριση και συντήρηση συ¬ 
στημάτων ύδρευσης, αποχέτευσης και φωτισμού, που 
αναθέτουν οι Κοινότητες στον Σύνδεσμο. 

ι) Η μελέτη, κατασκευή, διαχείριση και συντήρηση συ¬ 
στημάτων άρδευσης που αναθέτουν οι Κοινότητες στον 
Σύνδεσμο. 

ια) Η προμήθεια και διαχείριση συγκοινωνιακών μέσων 
για την εξυπηρέτηση των κατοίκων και των μαθητών της 
περιοχής. 

ιβ) Η συντήρηση των σχολικών κτιρίων και η μελέτη, κα¬ 
τασκευή, διαχείριση και συντήρηση αθλητικών εγκατα¬ 
στάσεων και χώρων κοινωνικοπολιτιστικών λειτουργιών 
διακοινοτικής σημασίας. 

ιγ) Η μελέτη και η αξιοποίηση τοπικών πόρων και ιδιαί¬ 
τερα η αξιοποίηση της γεωθερμίας, για την ανάπτυξη της 
περιοχής και η αξιοποίηση δασικών πόρων. 

ιδ) Η ανάληψη πρωτοβουλιών για την ίδρυση διακοινοτι- 
κών επιχειρήσεων και μικτών επιχειρήσεων των Κοινοτή¬ 
των με τους Συνεταιρισμούς της περιοχής. 

Για την προώθηση των σκοπών του ο Σύνδεσμος δη¬ 
μιουργεί υπηρεσία με το απαραίτητο ανθρώπινο δυναμικό 
και την αναγκαία υλικοτεχνική υποδομή. Επίσης συνεργά¬ 
ζεται για την προώθηση των σκοπών του με τους συνεται¬ 
ρισμούς, τους συλλόγους και τους άλλους κοινωνικούς 
φορείς της περιοχής, καθώς και με τους φορείς της τοπι¬ 
κής αυτοδιοίκησης ή του δημοσίου τομέα που ενδιαφέρο¬ 
ντα! για την περιοχή. 

3. Έδρα του Συνδέσμου είναι ο Προφήτης, της ομωνύ¬ 
μου κοινότητας. 

4. Χρονική διάρκεια του Συνδέσμου είναι 25 χρόνια. 

5. Έσοδα του Συνδέσμου είναι: 

α) Η ετήσια εισφορά κάθε Κοινότητας, μέλους του Συν¬ 
δέσμου που είναι ίση με το 5% των τακτικών εσόδων 


κάθε Κοινότητας του προηγούμενου έτους, 
β) Πρόσοδοι από την περιουσία του Συνδέσμου, 
γ) Πρόσοδοι από τους φόρους, τέλη και δικαιώματα που 
επιβάλλονται υπέρ του Συνδέσμου στα έργα διακοινοτικής 
σημασίας. 

δ) Ποσοστό είκοσι στα εκατό (20%) των κερδών κάθε 
διακοινοτικής ή μικτής επιχείρησης στην οποία συμμετέ¬ 
χουν οι Κοινότητες του Συνδέσμου. 

ε) Δωρεές, επιχορηγήσεις και εισφορές από το Δημόσιο 
ή άλλους φορείς του Δημοσίου τομέα ή άλλα νομικά ή φυ¬ 
σικά πρόσωπα. 

στ) Επιχορηγήσεις από φορείς του δημοσίου τομέα για 
την εκτέλεση έργων, την κάλυψη των δαπανών τους και 
την πληρωμή αποδοχών του προσωπικού τους. 

6) Η διοίκηση, οι αρμοδιότητες, η λειτουργία των οργά¬ 
νων του, τα έξοδα παράτασης και η διάλυση του Συνδέ¬ 
σμου ρυθμίζονται από τις ισχύουσες κάθε φορά διατάξεις 
του ΔΚΚ. 

7) Κάλυψη δαπάνης: Από τις διατάξεις αυτής της από¬ 
φασης προκαλείται δαπάνη σε βάρος των προϋπολογι¬ 
σμών των κοινοτήτων - μελών του Συνδέσμου ίση με το 
5% των τακτικών εσόδων κάθε κοινότητας για το τρέχον 
οικονομικό έτος καθώς και για καθένα από τα επόμενα οι¬ 
κονομικά έτη. Έχει προβλεφθεί δαπάνη στον ΚΑ 75/ 
161.9 αντίστοιχα για κάθε ΟΤΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 6 Ιουλίου 1994 
Ο Νομάρχης 

ΚΩΣΤΑΣ ΠΑΠΑΔΟΠΟΥΛΟΣ 
-♦- 

Αριθ. 17404 (6) 

Τροποποίηση απόφασης σύστασης Νομικού Προσώπου 
με την επωνυμία «Σχολική Επιτροπή Δημοτικού Σχο¬ 
λείου, Γυμνασίου και Νηπιαγωγείου Μακρυχωρίου» Ν. 
Λάρισας. 

Ο ΝΟΜΑΡΧΗΣ ΛΑΡΙΣΑΣ 

Έχοντας υπόψη: 

1. Τις διατάξεις: 

α) του άρθρου 187 του Π.Δ. 323/1989 (Δ.Κ.Κ.). 
β) του άρθρου 5 του Ν. 1894/990 «Για την Ακαδημία 
Αθηνών και άλλες διατάξεις», 
γ) του άρθρου 2 του Ν. 2081/1992. 
δ) του Π.Δ. 331/1983 Μεταβίβαση αρμοδιοτήτων του 
Υπουργού Εσωτερικών στους Νομάρχες». 

2. Την 14789/1990 απόφασή μας που δημοσιεύθηκε 
στο 519/1990 ΦΕΚ τ.Β’ περί συστάσεως του Νομικού 
Προσώπου «Σχολική Επιτροπή Δημοτικού Σχολείου, Γυ¬ 
μνασίου & Νηπιαγωγείου Μακρυχωρίου». 

3. Την αριθ. 16/1994 απόφαση του Κοινοτικού Συμβου¬ 
λίου Μακρυχωρίου. 

4. Την 6332/1983 απόφασή μας «παροχή έγκρισης 
υπογραφής στο Δ/ντή Εσωτερικών με «ΕΝΤΟΛΗ ΝΟ¬ 
ΜΑΡΧΗ», αποφασίζουμε: 

Τροποποιούμε την αριθ. 14789/1990, απόφασή μας 
«Περί συστάσεως του Νομικού προσώπου «Σχολική Επι¬ 
τροπή Δημοτικού Σχολείου, Γυμνασίου και Νηπιαγωγείου 
Μακρυχωρίου» και ορίζουμε ότι στος εξής το ανωτέ¬ 
ρω Νομικό Πρόσωπο θα διοικείται από 9μελές Διοικη- 

τικό Συμβούλιο αποτελούμενο από τους εξής: 

1. Τον εκάστοτε Πρόεδρο της Κοινότητας, ως Πρόε¬ 
δρο. 

2. Δύο Κοινοτικούς Συμβούλους. 

3. Τους Δ/ντές των ανωτέρω σχολικών μονάδων. 

4. Τον εκάστοτε εκπρόσωπο του Συλλόγου Γονέων & 
Κηδεμόνων των ανωτέρω σχολικών μονάδων. 

5. Τον εκάστοτε εκπρόσωπο της Μαθητικής Κοινότη¬ 
τας του Γυμνασίου Μακρυχωρίου και 

6. Ένα δημότη κάτοικο Μακρυχωρίου. 

Από τις διατάξεις αυτής της απόφασης δεν προκαλείται 
δαπάνη σε βάρος του Προϋπολογισμού της Κοινότητας 
Μακρυχωρίου. 

Κατά τα λοιπά ισχύει η αριθ. 14789/1990 απόφασή μας. 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 14 Ιουλίου 1994 

Με εντολή Νομάρχη 
Ο Διευθυντής 

ΔΗΜΗΤΡΙΟΣ ΚΑΛΑΦΑΤΑΚΗΣ 
-♦- 

Αριθ. πρ/2038 (7) 

Χορήγηση άδειας ασκήσεως επαγγέλματος Κοινωνικού 
Λειτουργού στον Δημήτριο ΒΕΤΣΙΚΑ του Αντωνίου. 

Ο ΝΟΜΑΡΧΗΣ ΜΑΓΝΗΣΙΑΣ 

Με τη 1995/13.7.94 απόφαση του Νομάρχη Μαγνησίας 
έχει χορηγηθεί στον Δημήτριο ΒΕΤΣΙΚΑ του Αντωνίου 
άδεια ασκήσεως επαγγέλματος Κοινωνικού Λειτουργού. 

Βόλος, 13 Ιουλίου 1994 

Ο Νομάρχης 
ΑΡΙΣΤ. ΟΥΖΟΥΝΙΔΗΣ 

-♦- 

Αριθ. 8317 (8) 

Συμμετοχή της Κοινότητας Γοματίου Ν. Χαλκιδικής στον 
Σύνδεσμο Υδρεύσεως Δήμου Ιερισσού και Κοινοτήτων 
Ν. Ρόδων, Ουρανούπολης και Αμμουλιανής. 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις του άρθρ. 190 του Π.Δ. 323/89. 

2. Την αριθ. 2/94 απόφαση του Κ.Σ. Γοματίου περί συμ¬ 
μετοχής της Κοινότητας στον Σύνδεσμο Ύδρευσης. 

3. Την αριθ. 7/94 απόφαση του Δ.Σ. του Συνδέσμου 
ύδρευσης Δήμου Ιερισσού και κοινοτήτων Ν. Ρόδων, Ου¬ 
ρανούπολης και Αμμουλιανής με την οποία αποδέχεται τη 


συμμετοχή της Κοινότητας Γοματίου στον Σύνδεσμο. 

4. Την αριθ. 11381 /16.9.92 απόφασή μας περί συστά- 
σεως Συνδέσμου Ύδρευσης Δήμου Ιερισσού κλπ., απο¬ 
φασίζουμε: 

Επικυρώνουμε την 7/94 απόφαση του Δ.Σ. του Συνδέ¬ 
σμου Ύδρευσης Δήμου Ιερισσού και Κοινοτήτων Ν. Ρό¬ 
δων, Ουρανούπολης και Αμμουλιανής με την οποία απο¬ 
δέχεται τη συμμετοχή της Κοινότητας Γ οματίου στον Σύν¬ 
δεσμο. 

Κατά τα λοιπά ισχύει η ανωτέρω 11381/16.9.92 από¬ 
φασή μας. 

Από τις διατάξεις της απόφασης αυτής προκαλείται δα¬ 
πάνη σε βάρος της Κοινότητας Γ οματίου της τάξεως του 
5% ετησίως των τακτικών της εσόδων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 14 Ιουλίου 1994 
Ο Νομάρχης 

ΘΕΟΔΩΡΟΣ ΚΑΚΚΑΒΑΣ 
-♦- 

Αριθ. 7299 (9) 

Συγκρότηση Επιτροπής Ν. 2190/94 στο Γ.Ν.Ν. Μυτιλήνης 
«Βοστάνειο» 

Ο ΠΡΟΕΔΡΟΣ ΤΟΥ Τ.Ν.Ν. ΜΥΤΙΛΗΝΗΣ 
«ΒΟΣΤΑΝΕΙΟ» 

Έχοντας υπόψη: 

α) Τις διατάξεις του άρθρου 25 του Ν. 2190/94. 

β) Την υπ' αριθμ. πρωτ. 2708/4.4.94 απόφαση του 
Προέδρου. 

γ) Την πρόταση του συνδικαλιστικού φορέα, αποφασί¬ 
ζουμε: 

Συγκροτούμε τριμελή επιτροπή που σκοπό έχει να εξε¬ 
τάσει τις αιτήσεις επαναπρόσληψης απολυθέντων υπαλ¬ 
λήλων σύμφωνα με τις διατάξεις του άρθρου 25 του Ν. 
2190/94 αποτελούμενη από: 

α) Ένα (1) Διοικητικό υπάλληλο κλάδου ΠΕ με βαθμό Β’, 
ως Πρόεδρος. 

β) Ένα (1) Διοικητικό υπάλληλο κλάδου ΠΕ με βαθμό Β’, 
ως Μέλος. 

γ) Έναν (1) εκπρόσωπο του συνδικαλιστικού φορέα, ως 
μέλος. 

Η συγκρότηση και λειτουργία αυτής της επιτροπής δεν 
προκαλεί δαπάνη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
ΣΤΕΛΙΟΣ ΠΑΥΛΗΣ 

_ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΔΕΥΤΕΡΟ) 


ΕΘΝ Ι ΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


^(Διεύθυνση 

Ταχ. Κώδικας : 

Καποδιστρίου 34 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙ.ΕΧ 

22.3211 ΥΡΕΤ <3Β 

λειτουργούν καθημερινά από 8.00’ έως 13.00' 

ΡΑΧ 

5234312 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52. 25.713 - 52.49.547 

' Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για 

το 

Τεύχος Α' Δρχ. 

15.000 

Δρχ. 

750 

β) 

» 

» 

» Β 

» 

30.000 

» 

1.500 

Υ) 

» 

» 

» Γ 

» 

10.0001 

» 

500 

δ) 

» 

» 

» Δ’ 

» 

30.000 ί 

» 

1.500 

ε) 

» 

» 

» Αναπτυξιακών Πράξεων 

» 

20.000 

» 

1.000 

στ) 

» 

» 

» Ν.Π.Δ.Δ. 

» 

10.000 

» 

500 

ζ) 

» 

» 

» ΠΑΡΑΡΤΗΜΑ 

» 

5.000 

» 

250 

η) 

» 

» 

» Δελτ. Εμη.& Βιομ. Ιδ. 

» 

10.000 

» 

500 

θ) 

» 

» 

» Αν. Ειδικού Δικαστηρίου 

» 

3.000 

» 

150 

ι) 

» 

» 

» Α.Ε. & Ε.Π.Ε. 

» 

200.000 

» 

10.000 

ια) 

Για όλα τα Τεύχη εκτός ΤΑΕ-ΕΠΕ 

» 

100 000 

» 

5.000 


Πληροφορίες: τηλ. 52.48.320 












